Ljubljana, 23. 2. 2021

Znak: 0072-1/2021-DI/4

**Izvajalcem splošnih ambulant, otroških in šolskih dispanzerjev in patronažni službi**

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 4/21: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev sta sprejeti Zakon o začasnih ukrapih za omilitev in odpravo posledic COVID-19 in Zakon o interventnih ukrepih za pomoč pri omilitvi posledic drugega vala epidemije COVID-19 (ZIUPOPDVE) ter druge dopolnitve.

V okrožnici je zajeta naslednja vsebina:

Kazalo vsebine

[1. Cepljenje proti COVID-19 – mobilni cepilni timi – cepljenje na domu](#_Toc64971645)

S prijaznimi pozdravi!

|  |  |
| --- | --- |
| Pripravila:Tatjana Černič Klobasa, svetovalka področja | Sladjana Jelisavčić,vodja – direktorica področja I |

# Cepljenje proti COVID-19 – mobilni cepilni timi – cepljenje na domu

*Splošnim ambulantam, otroškim in šolskim dispanzerjem in* ***patronažni službi***

Z okrožnico ZAE 1/21 smo za cepljenje proti COVID-19 z mobilnimi timi uvedli novo storitev E0762 »Pregled in cepljenje proti COVID-19 - mobilni cepilni tim«, kjer smo zapisali, da beleženje te storitve zaradi pogojev shranjevanja cepiva še ni možno.

S tokratno okrožnico sporočamo, da je od 19. 2. 2021 obračunavanje storitve E0762 »Pregled in cepljenje proti COVID-19 - mobilni cepilni tim« možno in se uporablja **izključno za izvajanje cepljenja posameznikov na domu**. Poleg storitve E0762 se dodatno ne more obračunati pregled pred cepljenjem, saj je le-ta že zajet v ceno cepljenja.

Cepljenje na domu lahko obračunava patronažna služba ali osebni zdravnik. Storitve E0762 pri isti osebi hkrati ne moreta beležiti dva izvajalca (npr. zdravnik in patronažna sestra). Poleg storitve E0762 se lahko obračuna druga storitev, ki je opravljena zaradi **drugega bolezenskega** stanja osebe, kar mora biti razvidno iz zdravstvene dokumentacije.

Spremembe veljajo za storitve, opravljene od 19. 2. 2021 dalje.

Kontaktna oseba za vsebinska vprašanja:

Tatjana Černič Klobasa (tatjana.cernic-klobasa@zzzs.si; 01/30-77-262)